Številka: 110-17/2025

Datum: 15. 4. 2025

Cankarjev dom, kulturni in kongresni center, objavlja razpis za 1 prosto delovno mesto

**KOORDINATOR PROJEKTOV KKP (G097032 – KOORDINATOR VII/1)** v Kongresno-komercialnem programu, šifra 145 iz Kataloga delovnih mest Cankarjevega doma. Delovno razmerje s polnim delovnim časom bo sklenjeno **za nedoločen čas** z 5-mesečnim poskusnim delom.

**Pogoji, ki jih morajo kandidati izpolnjevati za zasedbo delovnega mesta:**

* visoka strokovna izobrazba ali zaključena prva bolonjska stopnja smeri: organizacijska, poslovna ali druga ustrezna smer
* najmanj 8 mesecev delovnih izkušenj
* visoka raven aktivnega znanja slovenščine
* znanje uporabe osebnega računalnika
* znanje svetovnega jezika najmanj na nivoju zahtevnosti dodiplomskega študija.

**Glede na zgoraj navedene pogoje morajo kandidati predložiti:**

* prijavo z navedbo delovnega mesta, na katerega se prijavljajo
* življenjepis ter izjavo o znanju uporabe osebnega računalnika in znanju svetovnega jezika,
* fotokopijo potrdila o doseženi izobrazbi.

Naloge delovnega mesta so predvsem:

* izvajanje načrtovanih tržnih aktivnosti, sodelovanje pri pridobivanju kongresno-komercialnih prireditev
* sodelovanje pri izdelavi ponudb in predračunov ter finančno vodenje prireditev
* sodelovanje pri pridobivanju in organizaciji zahtevnejših projektov CD
* organizacija in izvedba prireditev
* sodelovanje pri izdelavi analiz
* izdelava vsebinskih in finančni poročil

izvajanje drugih nalogizvajanje drugih nalog po nalogu nadrejenega

**Delovne izkušnje** so delovna doba na delovnem mestu, za katero je zahtevana ista stopnja izobrazbe in čas pripravništva na isti stopnji izobrazbe ne glede na to, ali je bilo delovno razmerje sklenjeno oziroma pripravništvo opravljeno v zavodu ali pri drugem delodajalcu. Za delovne izkušnje se šteje tudi delo, ki ga je kandidat opravljal na enakem ali podobnem delovnem mestu in je zanj zahtevana eno stopnjo nižja izobrazba. Kot delovne izkušnje je upoštevano tudi delo na enaki stopnji zahtevnosti, kot je delovno mesto, za katero oseba kandidira, če je opravljala vsebinsko primerljive naloge. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja zahtevane izobrazbe za to delo.

**Visoka raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.

**Znanje uporabe osebnega računalnika** se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

**Znanje tujega jezika se izkazuje** s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem kandidatovega znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Izhodiščni plačni razred za razpisano delovno mesto podlagi 96. in 97. člena ZSTSPJS znaša:**17** z možnostjo napredovanj do deset plačnih razredov.

Pisne prijave s pripadajočimi prilogami oddajte **do vključno srede, 30. aprila 2025**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si

V prijavi nujno navedite delovno mesto, na katerega se prijavljate.

Kandidati bodo o izbiri pisno obveščeni v zakonsko določenem roku. Informacije T: 031483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.